rlitschk/wikidir huggingface dataset:
Härrabärg oder älter Haerebärg isch a Stadt en dor Midde vo Bada-Wirttebärg. Se leid ogfär 30 km sidweschdlich vo Stuagort an dor Autobã A 81, ond 20 km weschdlich vo Dibeng an dor B 28. Härrabärg isch d´ virdgraeschda Stadt vom Landgraes Bebleng und bildet a Mittelzentrum fir de andore Gmaendena dromrom. Seid-m 1. Januar 1974 isch Härrabärg a Graosa Graesstadt. Mid de Gmaendena Deggapfronn ond Nufreng hådd Härrabärg a Verwaltongsgmaenschaft ausgmachd. Härrabärg leid am Fuas vom „Schlossberg“, em weschdlichschda Auslaefor vom Scheebuach ens Obere Gae. Am weschdlicha End vo dor Gmarkong fangt d Ammor ã, on gloenor lenggor Näabafluss vom Näggor. D Stiftskirch vo Härrabärg leit uff 442 m Haeche, dor Aussichtspunkt uf dor Schlossbärgruin uff 522 m NN. Folgende Stedt ond Gmaendena grenzed a Härrabärg ã (em Uhrzåegor nåch): Deggapfronn, Gärdreng, Nufreng, Hildrizhausa ond Aldorf (älle Landgraes Bebleng), Ammorbuach (Landgraes Dibeng), Gaefälda ond Jeddeng (båede Landgraes Bebleng) ond Wildberg (Landgraes Calb). Zo Härrabärg ghaered außor dor Kärnstadt no weidore siba aegmaendede Stadtdåel: Affstett, Gildschda, Haslich, Kåa, Kuppeng, Menchbärg und Oberjeseng. Bis en d 1960er ond 1970er Jåhr nae send dia älle sälbstendiche Gmaendena gwäa. A baar Flechena send andore Nåchborstadtdåel zuagordned, wenn se mid denne on Zsẽmahang hend.
De Waalchrais Toggeborg isch e Verwaltungseinheit vom Kantoo Sanggale i de Schwiz. De Waalchrais Toggeborg bestoht wäg de Verfassigsrevision vom 10. Juni 2001 sit em 1. Jänner 2003 und hät im Verglich zu den früenere Bezirk kenn Hoptort. S Chraisgricht hät sin Sitz z Liechtestaig. Vor 2003 het s Toggeborg us vier Bizirk bistande: Undertoggeborg (Gmeinde Tegersche, Floowil, Ganterschwil, Jonschwil, Mogelschberg, Oberozwil, Ozwil) Alttoggeborg (Gmeinde Bötschwil, Chirchberg, Lütischborg, Moslig) Nöitoggeborg (Gmeine Brunoodere, Hemberg, Chrinou, Liestig, Oberhelffetschwil, Peetherzell, Wattwil) Obertoggeborg (Gmeinde Alt Santihann, Ebnet-Chappel, Chrummenau, Nesslau, Stei, Wildhuus) Historisch und geografisch ghööret all die Bezerk mit de Gmainde zum Toggeborg. Bi de Gründig vom Waalchrais Toggeborg sind die maiste Undertoggeborger Gmainde (mit Uusnam vo de eheolige politische Gmainde Gantertschwil, wo hüt en Tail vo de politische Gmaind Bötschwil-Gantertschwil isch, und Mogelschberg, wo hü en Tail vo de politische Gmaind Neckertal isch) zom Waalchrais Wil gschlage wore. Die Änderig isch scho im Vorfeld vo de Biwohner vo de bitroffne Gmainde kritisiert wore. Zom Waalchrais ghörid hüt folgendi Gmainde: Gmainde bis 2004 Gmainde bis 2008 Gmainde bis 2009 Gmainde bis 2012 Zämeschlüss vo Gmainde 2005: Chrummenau und Nesslau → Nesslau-Chrummenau 2009: Brunoodere, Mogelschberg und St. Peterzell → Neckertal 2010: Alt Santihann und Wildhuus
Kornweschte isch a Stadt z Bade-Wirttebärg. Si isch no Ludisburg un Biedge-Bissenge di drittgrescht Stadt vum Landchreis Ludisburg un bildet zämme mit Ludisburg Mittelzäntrum fir d Umlandgmeine. Syt em 1. April 1956 isch Kornweschte ne Großi Chreisstadt. Kornweschte lyt im sidweschtlige Neckerbecki am Oschtrand vum Strohgai im sognännte Lange Feld. Im Stadtgebiet fließt dr Holz- oder Gänsbach no Oschte zum Necker. Die Stedt un Gmeine gränze an d Stadt Kornweschte (im Uhrzeigersinn vu Weschte uus): Meglenge, Ludisburg un Remseck (alli Landchreis Ludisburg) un Stuegert (Stadtchreis) S Stadtgebiet vu Kornweschte bstoht us dr Chärnstadt un em Stadtdeil Pattonville. Dää isch erscht aafangs 1990er Johr Deil vu dr Stadt Kornweschte wore. Urspringli het er zum Baan Aldenge (hite: Remseck) ghert. Anne 1954 isch die Sidlig vu dr US-Armee böue wore. Noch em Abzug vun ene im Summer 1993 het a Zwäckverband s Gländ vum Bund abgchauft un het s uf d Stadt Kornweschte un d Gmei Remseck ufdeilt. Derno isch dr nej Stadtdeil zivil bsidlet wore. Dr weschtli Deil ghert zyterhär zue dr Stadt Kornweschte, dr greßer, erschtli Deil zue dr Stadt Remseck. In der Chärnstadt Kornweschte unterscheidet mer zem Deil no wyteri Wohngebiet oder Stadtdeilbezeichnige (Oschtstadt, Weschtstadt), wu d Nämme sich
De Waalchrais Wil isch e Verwaltigsainhait vom Kantoo Sanggale i de Schwiz, wo noch de noie Kantoosverfassig vom 10. Juni 2001 gschaffe woren isch. De Waalchrais bistoot sit em 1. Januar 2003 us de früenrige Bezerk Wil und Undertoggeborg (ohne Ganterschwil und Mogelschberg). Es get offiziell kenn Hoptort. S Chraisgricht hät sin Sitz z Floowil, em Hoptort vom ehemolige Bezerk Undertoggeborg. 2013: Bronschhofe und Wil → Wil De Waalchrais Wil isch de westlichst Teil vom Försteland und werd vo de Thur durflosse. Es ghöred hüt folgendi Gmainde däzue: Commons: Waalchrais Wil – Sammlig vo Multimediadateie Ständige Wohnbevölkerung nach Staatsangehörigkeitskategorie, Geschlecht und Gemeinde, definitive Jahresergebnisse, 2022. Bei späteren Gemeindefusionen Einwohnerzahlen aufgrund Stand 2022 zusammengefasst. Abruf am 5. September 2023
Brämgarte isch e Bezirk im Kanton Aargau, im Norde vom Freiamt, im Rüüss- und Bünztal. Zum Bezirk Brämgarte ghöred 22 Iiwohnergmeinde (politeschi Gmeinde) (Stand 2017): Gmeinde bis 1900 Gmeinde bis 1908 Gmeinde bis 1913 Gmeinde bis 1952 Gmeinde bis 1982 Gmeinde bis 1983 Gmeinde bis 2009 Gmeinde bis 2013 1803: Abtrennig vo Büttike → Hilfike 1803: Abtrennig vo Eggewil → Wide 1803: Fusion Aarni und Islisbärg → Aarni-Islisbärg 1901: Fusion Nesselnbach und Niderwil → Niderwil 1909: Fusion Lieli und Oberwil → Oberwil 1914: Fusion Anglike und Wohle → Wohle 1953: Namesänderig vo Hermetschwil → Hermetschwil-Staffle 1953: Namesänderig vo Ruedistette → Ruedistette-Fredlisbärg 1983: Abspaltig vo Aarni-Islisbärg → uf d Gmeinde Aarni und Islisbärg ufteilt 1984: Namesänderig vo Oberwil → Oberwil-Lieli 2010: Fusion Hilfike und Villmärge → Villmärge 2014: Fusion Brämgarte und Hermetschwil-Staffle → Brämgarte Uf Endi 2012 sind d Bezirksämter noch ere 210-jährige Gschicht im Kanton Aargau ufghobe worde. Im Bezirk Brämgarte gits sithär nu no s Bezirksgricht. Commons: Bezirk Brämgarte – Sammlig vo Multimediadateie Bezirksgricht Brämgarte Abschied von einer 210-jährigen Einrichtung (Site cha nüme abgrüeft wärde; Suche im Webarchiv)[1] [2] Vorlage:Toter Link/www.ag.ch Departement Volkswirtschaft und Inneres vom Kanton Aargau, Mediemitteilig vom 18. Dezember 2012
D Selena Quintanilla-Perez (* 16. April 1971 z Lake Jackson, Texas; † 31. Merz 1995 z Corpus Christi, Texas) isch a US-amerikanischi Schouspiilerin u Sängerin gsi. Si het ihr ersts Album gmacht, wo si zwölfi gsi isch. 1987 isch si be de Tejano Music Awards zur beste Sängere vom Johr gwehlt worde. Si isch vor allem in Länder, wo me Spanisch schwätzt, beliebt gsi. 1995 isch si vo dr Bresidäntin vo ihrem Fanklub, dr Yolanda Saldivar, ermordet worde. Zwei Wuche druf, am 12. April, het dr George W. Bush, wo denn Gouverneur vo Texas gsi isch, ihre Geburtsdag zum "Selena Day" erklärt. Ihr Läbe isch 1997 in Selena vo Warner Bros. verfilmt worde, mit dr Jennifer Lopez in dr Hauptrolle. Au es Musical het me gschriibe über se, Selena Forever, wo d Veronica Vazquez din d Selena gspiilt het. Im Mirador de la Flor z Corpus Christi, Texas, het men e Statue von ere ufgstellt, wo jede Dag vo Hunderte vo Fans bsuecht wird. Selena (1989) Ven Conmigo (1990) Entre A Mi Mundo (1992) Selena Live! (1993) Amor Prohibido (1994) Dreaming of You (1995) Dos mujeres, un camino (1993-1994) Don Juan DeMarco (1995) Commons: Selena – Sammlig vo Multimediadateie Offiziälli
Ruädistettä-Friedlisbërg isch ä Gmeind im Bezirk Bremgartä im Schwiizär Kanton Aargau. S Dorf liit am öschtlichä Hang vom Mutschälle-Pass, a dä Gränze zum Kanton Züri. D Gmeind gränzt a d Gmeindänë Widä und Berikä . Diä 5 Gmeinderöth sind dä: Alfred Oggenfuss (CVP), Gmeindsammä Christian Schaub (FDP), Vize-Gmeindsammä Anton Hürlimann (CVP) Lisa Marolf (SVP) Marcel Signer (parteilos) S Bezirksgricht Brämgarte stellt d Judikativä. Ruädischtettä-Friedlisbërg kört zum Fridnsrichtärchreis Brämgartë. Am nordöschtlichä Dorfrand vo Ruädistettä gitz ä chliini Induschtrizonä. D Mehrheit vo dä ärwërbstätigä Bevölkärig schaffët allärdings i dä Schtat Züri odr im naeglägänë Limmättal (z. B. z Diätikä, Schliärë, Schpreitäbach usw.). D Gmeind wird durch d Brämgarte–Diätikä-Bahn erschlossä; äs git zwei Haltischtelä (Ruädischtettä und Ruedischtettä-Hofackär). D Hauptschtraas Wohlä–Brämgartë–Diätikä, wo zmitzt dur d Gmeind füärt isch eini vo dä wichtigschtä Hauptschtraasä vo dä Schwiiz. Dä Autobahnaschluss Urdorf isch öppe 4 km entfërnt. Dä Ortsteil Friedlisbërg isch nöd mit öffäntlichä Värcheersmitl ereichbar. Z Ruädischtettä gits 5 Chindrgärtä und ei Primarschuäl für diä 1. bis 6. Klass. D Chind us Friedlisbërg hend früehnr e eigeti Schuel gha, wo s bis zu dä 3. Klass bsuecht hend. Die isch aber ufglöst worde und jetz gönds uf Ruädischtettä id Schuel. D Oberstufä (Realschuäl, Sekundarschuäl, Bezirkschuäl) esch
Dä Mutschälle isch än Schwiizär Pass im Kanton Aargau a dä Gränze zum Kanton Züri. Well dä Pass sehr tüüf liit (551 m ü.M.) isch är au als tüüfschtglägenschti Pass vo Europa bekannt. Ufm Mutschälle ligät viär Gmeindä: Berikä, Ruädischtettä-Friedlisbërg, Widä und Obärwil-Liäli. Letschteri het aber kein Aateil am Pass sälber. Uf em Mutschälle sin d Gmeindegränze, bsunders zwüsche Berikä, Ruädischtettä-Friedlisbërg un Widä kum z erkänne. S Gebiet isch über d Gmeindegränz überbaut. So gits au immer wider Diskussione über e Fusion vo de drei Gmeinde. Konkreti Plän defür gits im Momänt aber nöd. Commons: Mutschellen – Sammlig vo Multimediadateie Mutschälle
D Nachtüüle oder Waldohrüüle (Asio otus; alemannischi Näme) isch e Vogelart, wo zu den Eigetlige Üüle (Strigidae) ghört. Sie isch eini vo de hüfigsten Üüle in Mitteleuropa. I de Schwiiz isch si hüüffiger im Jura und im Mittelland, weniger i de Alpe aaztreffe. Si chunnt bis z unere Hööchi vo 2400 müM vor. Dr Körper vo dr Waldohrüüle werd öbbe 31 bis 37 cm groos und d Spannwiiti isch öbbe 84 bis 98 cm. D Männli si öbben e Viertel Kilo schwer, d Wiibli si e chli schwerer, bis 330 Gramm. Uf em Chopf hai s Fädere, wo wie Ohre usgsehn, aber nüt mit em Loose z due hai. D Auge si orange-gäl, d Fädere hellbruun bis ockergäl mit schwarzbruune Fläcke. D Männli si e chli heller as d Wiibli. Typisch för d Nachtüüle sind di groosse Federoore, wo si uufrichtet. D Nachtüüle lebt i Wälder, chliine Wäldi uf de Felder, Pärk und Fridhööf. Zom Brüete bruuchts alti Nest vo Chraie, Ägerste und au vo Aichörnli. Dör de Tag hockt si uf eme Ast i de Nööchi vom Bommstamm, i de Ooberdämmerig und i de Nacht goot si uf d Jagt. D Waldohrüüle ernährt sich hauptsächlich vo Müüs, frisst aber
Radolfzell isch e Stadt am nerdlige Stade vum Bodesee rund 20 Kilometer nordweschtli vu Konschtanz un zeh Kilometer eschtli vu Singe. Si isch no Konschtanz un Singe di drittgrescht Stadt im Landchreis Konschtanz un bildet e Mittelzäntrum fir d Umlandgmeine. Syt em 1. Jänner 1975 isch Radolfzell Großi Chreisstadt. Radolfzell isch Kurort (Mettnaukur) un e Yybahnvercherschnotepunkt mit Gwärb im Maschineböu, in dr Automobilzueliferig un in dr Textil- un Nahrigsmittelinduschtrii. Radolfzell lyt am nordweschtlige Stade vum Bodesee, am Untersee (Zeller See un Gnadesee), an dr alte Stroß Konschtanz-Singe-Enge, landschaftlig yybettet zwische Bodesee, Höri, Hegau un Bodanrück. S Stadtgebiet lyt zwische 395 Meter (Bodesee) un 675 Meter (Ortsdeil Liggeringe) iber Normalnull. Im eschtlige Stadtgebiet lyt uf dem Baan vu Megginge dr rund zwe Kilometer lang un 600 Meter breit Mindelsee. Die Stedt un Gmeine gränze an d Stadt Radolfzell (im Uhrzeigersinn vu Sidweschte uus): Moos, Singe, Stoeßlinge, Stocke, Bodman-Ludwigshafe, Alleschbach und Rychenau (alli Landchreis Konschtanz). S Stadtgebiet bstoht us dr Chärnstadt un dr Gmeie, wu im Ramme vu dr Gmeindsreform ab 1974 yyglideret wore sin: Behringe, Gittinge, Liggeringe, Markelfinge, Megginge, Stahringe. Doderzue ghere no verschideni separat glägeni Sidlige un Wohnblätz: zu Behringe: Am Krizbihl, Bi dr Sandgrueb, Halldestette, Pachthof, Ritihef, Rickelschhuse, Weiherhof
Bihl isch e Stadt im Weschte vu Bade-Wirttebärg, rund zeh Kilometer sidweschtli vu Bade-Bade. Si isch no dr Chreisstadt Raschti un dr Stadt Gaggenau di drittgrescht Stadt vum Landchreis Raschti un bildet e Mittelzäntrum fir d Umlandgmeine. Syt em 1. Jänner 1973 isch Bihl Großi Chreisstadt. Mit dr Gmei Otterschwiir het d Stadt Bihl e Verwaltigsgmeinschaft veryybart. Bihl lyt in 123 bis 1038 Meter Hechi zmittsen in ere drejstapflige Panoramalandschaft. Die goht vu dr Ryyebeni mit vil Ackerböu iber Vorbärgzone mit Rääbe un Obstbaim bis in Schwarzwald uffe mit Wald. D Stadt lyt uf bode Syte vu dr Bihlot un vum Sandbach. Die Stedt un Gmeine gränze an d Stadt Bihl (im Uhrzeigersinn vu Norde uus): Bade-Bade (Stadtchreis), Forbach, Lauf im Ortenauchreis un Otterschwiir, Lichtenau, Rhinminschter un Sinze (alli Landchreis Raschti). D Gmei Bihlerdal isch vollständig vum Bihler Stadtgebiet umgee un bildet dodermit e Enklave im Oschte vum Stadtgebiet. S Stadtgebiet vu Bihl glideret sich in d Chärnstadt un d Stadtdeil Altschwiir, Balzhofe, Iisedal, Kappelwindeck, Moos, Niisatz, Oberbruch, Oberwiir, Vimbuech un Wittenung, wu nyyn dervu erscht im Ramme vu dr Gmeireform in dr 1970er Johr yygmeindet wore sin. D Stadtdeil Altschwiir, Iisedal, Neisatz, Vimbuech un Wittenung bilde Ortschafte im Sinn
p1 p3 D Burg Driberg isch e Burgruine uf eme Bärgsporn sideschtli vu dr Stadt Driberg im Schwarzwald-Boor-Chreis z Bade-Wirttebärg. Wänn die Spornburg an dr Guetach entstande isch weiß mer nit gnau, in dr erschte Helfti vum 14. Johrhundert isch am Fueß vu dr Burg d Stadt Dribärg entstande. Vor allem weiß mer nit, eb s d Burg scho gee het, wu di friejer Herrschaft Hornberg um 1200 in di bode sälbschtändige Herrschafte (Nei-)Hornberg un Driberg ufdeilt woren isch. Anne 1239 isch dr Name Triberg zem erschte Mol gnännt wore. In ere Urkund iber e Rächtsgschäft zwisch em Grof Berthold von Neuenburg un em Bischof Lutold vu Basel erschynt dr Minischtrial Peter von Triberc as letschte vu dr 15 Zyyge. D Burgaalag isch villicht vum Burkhard I. von Triberg böue wore. Bsitzer vu dr Burg sin d von Hornberg gsi. Wu d Driberger Linie uusgstorben isch, sin d „stat und burg ze Triberg“ an d Grofe von Hohenberg chuu. 1355 isch d Herrschaft vum Herzog Albrecht II. von Österreich, eme Habsburger, gchauft wore isch anne 1654 ändgiltig an Eschtryych gfalle (Vordereschtryych). D Burg isch e baar Mol vu dr Habsburger verpfändet wore (1372 an d Markgrofe vu Bade, 1493 an
Dr Ludwig Albert Ganghofer (* 7. Juli 1855 z Kaufbeira em Allgai, † 24. Juli 1920 en Tegernsee) isch a schwäbischer Schriftstellr gwäa, wo au heit noh vo viile Leit fir an Boira ghalda wuud, weil seine Werk hauptsächlich en de boirische Alba schbiilet. Dr Ludwig Ganghofer isch am 7. Juli 1855 z Kaufbeira als Soh vo-ma hehera Forschtbeamda uf d Welt komma. Noch seim Abi em Johr 1873 hot’r sich gwenscht, Technikr zo werra. Drom hot’r en-ra Augschburger Mascheenafabrik a entschbrechenda Lehr ôgfanga. Wia abr s erschde Johr vorbeigwäa ischt, hot’r gmerkt, dass der Beruaf nix fir en ischt. Drom hot’r ôgfanga, Philologii ond Philosophii zo studiira. Seine Staziona send dobei Mincha, Berlin ond Leipzig gwäa. En dera säxischa Stadt hot’r 1879 schliaßlich au bromowiirt. S Johr druf hot’s en wiidr noch Mincha zoga. Deet isch’r oft ens Theatr ganga. An bsondrs guada Kondakt hot’r zo de Kinschdler vom Theatr am Gärtnerblatz ghet, wo oft Volksstickla ufgfiirt worra send. Dia hend en ôôgregt, er soll’s doch au amol brobiira, so a Volksstick zo schreiba. Des hot sich dr Ganghofer et zwoimol saga lau. So ischt sei erschts Stick firs Theatr entstanda: Der Herrgottschnitzer von Ammergau. S erscht Mol ibr
D Ruine Wareburg, au Warteberg gnännt, isch e Burgruine bi Villinge, am hitige Stadtrand vu Villinge-Schwenninge im Schwarzwald-Boor-Chreis z Bade-Wirttebärg. D Burg isch wie d Stadt Villinge bis 1218 im Bsitz vu dr Zähringer gsi. Wu die uusgstorbe sin, isch Villinge noch ere churze Zyt as freji Ryychsstadt an d Firschtebärger chuu un 1326 an Eeschtryych verchauft wore. Villinge un dodermit au d Wareburg het derno zue Vordereeschtryych ghert. Vu dr ehmolige Burgaalag sin no Muurräscht un Fundamänträscht vun eme Bärgfrid erhalte. S Burgplatoo, wu vun eme rabe umgee gsi isch, het villicht au no ne greßeri Vorburg gha. Max Miller, Gerhard Taddey: Handbuch der historischen Stätten Deutschlands. Band 6. Baden-Württemberg. Stuttgart 1965 Commons: Ruine Warenburg (Villingen) – Sammlig vo Multimediadateie Burge im Schwarzwald-Boor-Chreis uf burgeninventar.de
D Nikki D isch en US-amerikanischi Rapperin. Zersch isch si e Mitglid vom Ice-T sym Rhyme Syndicate gsi; spöter hed si sich dr Queen Latifah und ihrer Flavor Unit aagschlosse. Ire worschynlig bekanntischte Track isch "Daddy's Little Girl" gsi, inschpiriert vo "Tom's Diner" vo dr Suzanne Vega. Dr Durchbruch isch ere drotzdäm verweert blibe; vilicht grad well si sich nid hed chönne zwüsche Hardcore und Mainstream entschaide. Ir Début-Album hed irrefierenderwys wi "Daddy's Little Girl" ghaisse, obwoll alli andere Stügg überhaupt kai kommerziellen Appeal ghaa hänn. Broduziert hänn unter anderem d Leaders of the New School, dr Smooth Ice und dr Sam Sever. Si hed unter anderem Gaschtufftritt bi der Alyson Williams und em Apache gha. Zum letschte Moll hed si mit irem Uffdritt uf der CD "The Rapsody - Hip Hop Meets Classic" uf sich uffmerggsaam gmacht. Broduziert isch die CD vo de dütsche Voelker Brothers gsi. 1991 Daddy's Little Girl (Def Jam) 1989 "My Love Is Raw" 1990 "Lettin' Off Steam" (Sony Records) 1991 "Daddy's Little Girl" 1991 "Hang on Kid" 1991 "Wasted" 1993 "Freak Out"
D Ruine Waldau isch e Burgruine im Ortsdeil Buecheberg vu dr Gmei Kennigsfeld im Schwarzwald-Boor-Chreis z Bade-Wirttebärg. Si lyt uf eme nidere Bärhgsporn iber em Zämmefluss vum Roggebächle un em Glasbach. Vu däre hochmittelalterlige Burg sin no dr Bärgfrid, Räscht vu dr Wohngebej un Deil vu dr Umfassigsmuure erhalte. D Burg Waldau isch vu dr Grofe vu Urach zwische 1218 un 1236 böue loo wore. Si isch no im 13. Johrhundert uf d Sytelinie vu dr Grofe vu Firschtebärg ibergange, wu vum Grof Heinrich begrindet woren isch. Anne 1325 isch si im Chrieg vu dr Stadt Villinge gege d Grofe vu Firschtebärg deilwyys gschlisse wore. D Firschteberger hän uf e Widerufböu verzichtet un hän d Burgruine an dr Rautweiler Burger Bernhard Haugk verchauft. 1445 isch si vu dr Familie Haugk an dr Grof Ludwig I. vu Wirttebärg iberdrait wore. Au die Patrizierfamilie Haugk un speter d Wirttebärger hän d Ruine nimi wider ufböue welle oder chenne. Anne 1885 isch si us em Privatbsitz vum Huus Wirttebärg an s Land Wirttebärg ibergange, hite ghert si em Land Bade-Wirttebärg, wu dr Rächtsnoofoolger vu Wirttebärg isch. Erhalte isch vor allem dr Bärgfrid mit ere Hechi vu 22 Meter un eme Durmässer vu 9
D Ruine Zindelstoa (dt. Zindelstein) isch e Burgruine zwische Furtwange un Wolterdinge, eme Ortsdeil vu dr Stadt Eschinge im Schwarzwald-Boor-Chreis z Bade-Wirttebärg. Si lyt uf eme Felssporn am linke Stade vu dr Breg. Die Hecheburg isch wahrschyns scho im 12. Johrhundert vu Grofe vu Zährige böue wore, anne 1225 isch si s erscht Mol in ere Urkund gnännt wore. Noch em Dod vum Herzog Berthold V. vu Zährige, em letschte Zähriger, isch dr Bsitz as Erb an dr Heinrich I. vu Urach chuu, wu si derno Grof vu Firschtebärg gnännt het. Wu d Firschtebärger wyter weschtli bi Hammeryysebach d Burg Nej-Firschtebärg böue loo hän, het d Burg Zindelstoa ihri Bedytig verlore. Anne 1525 isch d Burg im Dytsche Buurechrieg dur dr „Chleggauer Hufe“ unter em Hans Müller gschlisse un speter as Steibruch brucht wore. Uf dr Burg hän zytwyys Minischtriali vu dr Zähriger gläbt. Speter het au d Grefi Adelheid, d Wittfrau vum Grof Egino V. uf dr Burg gläbt, wu derno as Nunne in s Chloschter Ginderschdal bi Fryybeg gangen isch. Derzue het au dr Grof Gottfried vu Freiburg-Fürstenberg, e Suhn vum Egino V., uf dr Zindelstoa gläbt, wu speter Domherr vu Konschtanz gsi isch. Vu dr ehmolige Burgaalag
p1 p3 D Burg Asse isch e abgangeni Burg bi Asse, eme Ortsdeil vu dr Stadt Eschinge im Schwarzwald-Boor-Chreis z Bade-Wirttebärg. Die Burg isch vu dr Herre von Aase böue loo wore. Anne 1094 isch si s erscht Mol gnännt wore. Vu dr ehmolige Burgaalag isch hite no dr Burghigel mit eme Chryz erhalte. Horst Wolfgang Böhme (Hrsg.): Burgen der Salierzeit Teil 1 und 2. Publikationen zur Ausstellung "Die Salier und ihr Reich". Monographie des Römisch-Germanischen Zentralmuseum, Forschungsinstitut für Vor- und Frühgeschichte. Thorbecke, Sigmaringen 1991. ISBN 3-7995-4134-9 Burge im Schwarzwald-Boor-Chreis uf burgeninventar.de
p1 D Burg Althornberg isch e abgangeni Burg z Althornberg, eme Ortsdeil vu dr Stadt Driberg im Schwarzwald-Boor-Chreis z Bade-Wirttebärg. Si isch uf eme gäche Bärgvorsprung iber em Fluss Guete gläge wisewii vu Niderwasser, eme Ortsdeil vu dr Stadt Hornberg. Die Hecheburg isch vu dr Herre vu Driberg böue loo wore, um 1440 isch si gschlisse wore. Bsitzer vu dr Burg sin d Herre vu Althornberg gsi, d Grofe vu Hocheberg un d Habsburger. Anne 1641 isch d Burg Althornberg im Dryssgjehrige Chrieg vu franzesische un schwedische Druppe ändgiltig gschlisse wore. Vu dr ehmolige Burgaalag sin no Quader un e Felsechammere erhalte. Max Miller, Gerhard Taddey: Handbuch der historischen Stätten Deutschlands. Band 6. Baden-Württemberg. Stuttgart 1965 Burge im Schwarzwald-Boor-Chreis uf burgeninventar.de
Seifechischte sind selbschtbuuti Chlifahrzüg, wo us Holz, Sperrholz, GFK, Cholefasere oder ähnliche Materialie gmacht si. Sie hend kei Atribsvorrichtig, sondern werded uf abschüssige Streckene dur d Hangabtriebschraft bewegt. D Lenkig (Schwenkachselenkig) vo de Seifechischte würkt mithilf vo Lenkseil oder me andere Lenkvorrichtig uf di vorderi Starrachse. Dur ds Ischwenke vo dr vordere Starrachs erfolged dr Richtigswechsel. Sit 1904 werded mit selbschtbute „Chinderautomobile“ z Dütschland Wettfahrte für Chind verastaltet. Oberursel bi Frankfurt giltet als d Geburtsstätt vo de Chinderautomobil-Renne z Dütschland. Dr Seifechischte-Sport het sich später völlig unabhängig witerentwicklet. Dr Begriff stammt us de USA. „Soap Box“, wo as Seifechischte übersetzt wird, isch am amerikanische Zitigsphotograph Myron E. Scott vo dr Daily News z Dayton, Ohio, igfalle, wo er Jugendlichi 1933 bim Bastle vo Chinderautomobil fotografiert het. Drzue hend sie hölzigi Verpackigschischte brucht, wo Fabrikante din Seifemittel und Chäs a Einzelhandel gliferet hend, aber au usrangierte Chinderwäge, Blechwanne und ähnlichs. Er het i sine Reportage a dene chline Fahrzüg „soap boxes“ gsait. Sie hätten au „cheese boxes“, also Chäschischte, heisse chönne. Ds erste grössere „Soap Box Derby“, also Seifechistenrenne, het am 19. März 1933 z Dayton stattgfunde mit 362 gmeldete chline Fahrer, drunder einigi wenigi Meitli. Vo 1935 a bis hüt
D Burg Grienburg (dt. Burg Grünburg) isch e abgangeni Burg bi dr Stadt Bluemberg im Schwarzwald-Boor-Chreis z Bade-Wirttebärg. Die Burg isch anne 1487 s erscht Mol gnännt wore. Bsitzer vu dr Burg sin d Herre vu Schelleberg gsi. No 1780 isch si abbroche wore. Vu dr ehmolige Burgaalag isch hite nyt me erhalte. Arthur Hauptmann: Burgen einst und jetzt. Burgen und Burgruinen in Südbaden und angrenzenden Gebieten. Verlag des Südkurier. Konstanz 1987. ISBN 3-87799-040-1 Burge im Schwarzwald-Boor-Chreis uf burgeninventar.de
D Burg Niidinge isch e abgangeni Burg bi Niidinge, eme Ortsdeil vu dr Stadt Eschinge im Schwarzwald-Boor-Chreis z Bade-Wirttebärg. Die Wasserburg isch im 12. Johrhundert s erscht Mol gnännt wore. Bsitzer vu dr Burg sin d Herre vu Reckebach gsi. D Burg isch e Läche vu dr Firschtebärger gsi, no im 15. Johrhundert isch si in dr Hand vum Hans vu Reckbach gsi Vu dr ehmolige Burgaalag isch hite nyt me erhalte. Max Miller, Gerhard Taddey: Handbuch der historischen Stätten Deutschlands. Band 6. Baden-Württemberg. Stuttgart 1965 Burge im Schwarzwald-Boor-Chreis uf burgeninventar.de